Avis juridique important

|

31966L0600

Οδηγία 66/600/ΕΟΚ του Συμβουλίου της 25ης Οκτωβρίου 1966 περί τροποποιήσεως της οδηγίας του Συμβουλίου της 26ης Ιουνίου 1964 «περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών»

Επίσημη Εφημερίδα αριθ. 192 της 27/10/1966 σ. 3294 - 3302 Δανική ειδική έκδοση: Σειρά I Κεφάλαιο 1965-1966 σ. 0204  Αγγλική ειδική έκδοση: Σειρά I Κεφάλαιο 1965-1966 σ. 0234  Ελληνική ειδική έκδοση: Κεφάλαιο 03 τόμος 2 σ. 0044  Ισπανική ειδική έκδοση: Κεφάλαιο 03 τόμος 1 σ. 0225  Πορτογαλική ειδική έκδοση : Κεφάλαιο 03 τόμος 1 σ. 0225

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Οκτωβρίου 1966 περί τροποποιήσεως της οδηγίας του Συμβουλίου της 26ης Ιουνίου 1964 "περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών"ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής,  Εκτιμώντας:  ότι η οδηγία του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(2) άρχισε να ισχύει από την 30ή Ιουνίου 1965- ότι η οδηγία αυτή αποτελεί το πρώτο στάδιο της εναρμονίσεως η οποία έχει ως αντικείμενο την εξάλειψη των εμποδίων στις συναλλαγές, τα οποία οφείλονται στις διαφορές μεταξύ των διατάξεων των Κρατών Μελών στον κτηνιατρικό τομέα, ιδιαίτερα όσον αφορά τα  μέτρα υγειονομικού ελέγχου- ότι η μεταφορά της εν λόγω οδηγίας στο δίκαιο κάθε Κράτους Μέλους επέτρεψε να διαπιστωθεί ότι είναι σκόπιμο να γίνει προσαρμογή των διατάξεών τους για να ληφθούν υπόψη τα νεά τεχνικά και επιστημονικά δεδομένα και η αποκτηθείσα πείρα- ότι, επομένως, ορισμένες τροποποιήσεις πρέπει να γίνουν όσο το δυνατό γρηγορότερα, στο αρχικό κείμενο, χωρίς όμως να θίγονται οι ουσιώδεις κανόνες και οι βασικές αρχές του καθεστώτος που καθιερώνει η εν λόγω οδηγία- ότι, ειδικότερα, δεν είναι απαραίτητο για ορισμένες κατηγορίες νεαρών ζώων να επιβάλλονται ορισμένοι εμβολιασμοί και δοκιμασίες- ότι πρέπει να διευκρινίζεται, όταν δεν έχει καθορισθεί ρητώς, ποια είναι η ακριβής ισχύς του δικαιώματος εκτιμήσεως των χωρών προορισμού όσον αφορά τις εγγυήσεις που παρέχονται από τις χώρες αποστολής- ότι πρέπει να προβλεφθεί η δυνατότητα, δι' ορισμένων αυστηρών προϋποθέσεων, προσωρινής απαλλαγής του εμπορίου των νεαρών βοοειδών από ορισμένους γενικούς κανόνες της οδηγίας- ότι πρέπει να οριοθετηθεί κατά τον ακριβέστερο δυνατό τρόπο το πεδίο εφαρμογής της οδηγίας, ιδίως όσον αφορά ορισμένες ακραίες περιπτώσεις- ότι πρέπει να προσαρμοσθούν τα παραρτήματα της οδηγίας που αναφέρονται ιδίως στους όρους ελέγχου στις εκμεταλλεύσεις και στις χώρες από τις οποίες προέρχονται τα ζώα, λαμβανομένης υπόψη της πραγματοποιηθείσης προόδου στην καταπολέμηση της φυματιώσεως  και της βρουκελλώσεως- ότι πρέπει να προσαρμοσθούν τα πιστοποιητικά στις πρακτικές ανάγκες και να καταχωρηθούν σ' αυτά οι τροποποιήσεις που προέρχονται από εκείνες που έχουν επέλθει στα άρθρα και στα παραρτήματα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία του Συμβουλίου της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών τροποποιείται, όπως ορίζεται στα ακόλουθα άρθρα.   Άρθρο 2  Το κείμενο του άρθρου 2 εδάφιο β) αντικαθίσταται από το ακόλουθο κείμενο:  "β) ζώο σφαγής: βοοειδές και χοιροειδές που προορίζεται, αμέσως μετά την άφιξή του στη χώρα προορισμού, να οδηγηθεί απ' ευθείας στο σφαγείο ή σε αγορά."  Άρθρο 3  1. Στο άρθρο 3 παράγραφος 2 εδάφιο γ) προστίθενται κάθε φορά στις δύο περιπτώσεις μετά τις λέξεις "30 τελευταίες ημέρες προ της φορτώσεως" οι λέξεις "ή από της γεννήσεώς τους".  2. Στο άρθρο 3 παράγραφος 2 εδάφιο δ) οι λέξεις "σήμα στο αυτί" αντικαθίστανται από τη λέξη "σήμα".  3. Στο άρθρο 3 παράγραφος 3 παρεμβάλλονται:  α) στο εδάφιο α) πριν από τις λέξεις "να έχουν εμβολιασθεί 15 ημέρες...", οι λέξεις "εφ' όσον πρόκειται για ζώα ηλικίας άνω των 4 μηνών"- β) στο εδάφιο β) μετά τη λέξη "ιδίως", οι λέξεις "εφ' όσον πρόκειται για ζώα ηλικίας άνω των 6 εβδομάδων"- γ) στο εδάφιο γ) μετά τη λέξη "ιδίως", οι λέξεις "εφ' όσον πρόκειται για ζώα ηλικίας άνω των 12 μηνών".  4. Στο άρθρο 3 παράγραφος 7 εδάφιο γ) τρίτη φράση, οι λέξεις "σύμφωνα με τις διατάξεις της παραγράφου 2 εδάφιο ε)" προστίθενται μετά τις λέξεις "τα ζώα αυτά δύνανται".   Άρθρο 4  1. Στο άρθρο 6 παράγραφος 3, οι λέξεις "ασθένεια που υπόκειται σε υποχρεωτική δήλωση" αντικαθίστανται κάθε φορά με τις λέξεις "μεταδοτική νόσος".  2. Το κείμενο του άρθρου 6 παράγραφος 5 πρώτη φράση, αντικαθίσταται από το ακόλουθο κείμενο:  "Τα ζώα σφαγής τα οποία έχουν οδηγηθεί, αμέσως μετά την άφιξή τους στη χώρα προορισμού, απευθείας σε σφαγείο, πρέπει να σφάζονται σ' αυτό το συντομότερο δυνατό, σύμφωνα με τις απαιτήσεις υγειονομικού ελέγχου." 3. Το επόμενο εδάφιο παρεμβάλλεται μεταξύ του πρώτου και του δευτέρου εδαφίου του άρθρου 6 παράγραφος 5:  "Κατά παρέκκλιση της προαναφερομένης διατάξεως και σε ορισμένες περιπτώσεις, τα Κράτη Μέλη προορισμού δύνανται να επιτρέπουν τα ζώα σφαγής να οδηγούνται σε αγορά που δεν ευρίσκεται πλησίον σφαγείου."  Άρθρο 5  Στο άρθρο 7 παράγραφος 1,  α) καταχωρείται μετά το σημείο Β το ακόλουθο νέο σημείο Γ:  "Γ. Τα βοοειδή που προορίζονται για την παραγωγή κρέατος, ηλικίας τουλάχιστον 30 μηνών, τα οποία, κατά παρέκκλιση του άρθρου 3 παράγραφος 3 εδάφιο γ), δεν προέρχονται από βόειο πληθυσμό επίσημα απαλλαγμένο βρουκελλώσεως ούτε από βόειο πληθυσμό  απαλλαγμένο βρουκελλώσεως. Εν τούτοις, τα ζώα αυτά πρέπει να έχουν παρουσιάσει βρουκελλικό τίτλο κατώτερο των 30 διεθνών μονάδων (ΔΜ) συγκολλητινογόνων ανά χιλιοστόλιτρο, κατά τη διάρκεια δοκιμής ορροσυγκολλήσεως που διενεργήθηκε σύμφωνα με τις  διατάξεις των παραρτημάτων Α και Γ. Αυτά πρέπει να φέρουν ειδικό σήμα. Το Κράτος Μέλος προορισμού λαμβάνει όλα τα μέτρα για την αποφυγή μολύνσεως του εγχωρίου ζωικού κεφαλαίου. Πέντε έτη το αργότερο μετά την έναρξη της ισχύος της παρούσας οδηγίας, το  Συμβούλιο θα αποφασίσει, κατόπιν προτάσεως της Επιτροπής, αν πρέπει να παρατείνει την παρούσα διάταξη." β) το παλαιό Γ γίνεται Δ.   Άρθρο 6  Στο άρθρο 8,  α) το εδάφιο β) καταργείται και αντικαθίσταται από το ακόλουθο εδάφιο β):  "β) Στην εισαγωγή στο έδαφός τους ζώων εκτροφής και αποδόσεως που προορίζονται για εκθέσεις, ή ταύρων εκτροφής που προορίζονται για κέντρα τεχνητής σπερματεγχύσεως, υπό τον όρο ότι οι διατάξεις αυτές εφαρμόζονται επίσης στις συναλλαγές των ζώων αυτών  στο εσωτερικό του Κράτους Μέλους και με την επιφύλαξη των διατάξεων της παρούσας οδηγίας που αφορά τα ζώα αυτά-" β) καταχωρείται το ακόλουθο εδάφιο:  "γ) στα βοοειδή εκτροφής ή αποδόσεως ηλικίας μικρότερης των 15 ημερών."  Άρθρο 7  1. Το κείμενο του κεφαλαίου I του παραρτήματος Α συντάσσεται ως εξής:  "I. Βοοειδή και βόειος πληθυσμός μη προσβληθείς από φυματίωση:  1. Θεωρείται ως μη προσβληθέν από φυματίωση το βοοειδές:  α) το οποίο ανήκει σε βόειο πληθυσμό που επίσημα δεν έχει προσβληθεί από φυματίωση κατά την έννοια της παραγράφου 2- β) το οποίο δεν παρουσιάζει κλινικές εκδηλώσεις φυματιώσεως- γ) αν είναι ηλικίας άνω των 6 εβδομάδων,  i) το οποίο δεν παρουσιάζει αντίδραση στο ενδοδερμικό φυματινισμό που πραγματοποιείται σύμφωνα με τις διατάξεις του παραρτήματος Β, 30 ημέρες κατ' ανώτατο όριο προ της φορτώσεως- ii) το οποίο δεν παρουσιάζει άτυπη αντίδραση.  2. Θεωρείται ως επίσημα μη προσβληθείς από φυματίωση ο βόειος πληθυσμός στον οποίο:  α) όλα τα βοοειδή δεν έχουν προσβληθεί από κλινικές εκδηλώσεις φυματιώσεως- β) όλα τα βοοειδή άνω των 6 εβδομάδων έχουν αντιδράσει αρνητικά σε δύο τουλάχιστον επισήμους ενδοδερμικούς φυματινισμούς που πραγματοποιήθηκαν σύμφωνα με τις διατάξεις του παραρτήματος Β, του πρώτου διενεργουμένου έξι μήνες μετά το τέλος των εργασιών  εξυγιάνσεως του ζωικού κεφαλαίου, του δευτέρου έξι μήνες μετά τον πρώτο και των επομένων σε ετήσια διαστήματα. Εν τούτοις, όταν σε Κράτος Μέλος στο οποίο το σύνολο του ζωικού κεφαλαίου ευρίσκεται υπό επίσημο έλεγχο, το ποσοστό των εκμεταλλεύσεων που  περιέχουν βοοειδή και είναι μολυσμένες από φυματίωση είναι κατώτερο του 1% κατά τη διάρκεια δύο περιόδων ελέγχου, αλληλοδιαδόχων σε διάστημα ενός έτους, το διάστημα αυτό δύναται να φθάνει τα δύο έτη. Αν το ποσοστό των μολυσμένων εκμεταλλεύσεων είναι  κατώτερο του 0,2% κατά τη διάρκεια δύο αλληλοδιαδόχων περιόδων ελέγχου σε διάστημα δύο ετών, το διάστημα μεταξύ των φυματινισμών δύναται να φθάνει τα τρία έτη- γ) κανένα βοοειδές δεν έχει εισέλθει χωρίς βεβαίωση επισήμου κτηνιάτρου που πιστοποιεί, ότι το ζώο αυτό προέρχεται από βόειο πληθυσμό που επίσημα δεν έχει προσβληθεί από φυματίωση και το οποίο, αν είναι ηλικίας άνω των 6 εβδομάδων, έχει δώσει κατά τον  ενδοδερμικό φυματινισμό αρνητική αντίδραση που εκτιμάται σύμφωνα με τα κριτήρια που καθορίζονται στο παράρτημα Β 21 υπό α).  Εν τούτοις, ο ενδοδερμικός φυματινισμός δεν είναι απαραίτητος σε Κράτος Μέλος στο οποίο το ποσοστό των εκμεταλλεύσεων που περιέχουν βοοειδή και είναι μολυσμένες από φυματίωση είναι κατώτερο του 0,2% και αν από βεβαίωση του επισήμου κτηνιάτρου προκύπτει  ότι το ζώο:  1. είναι δεόντως αναγνωρισμένο- 2. προέρχεται από βόειο πληθυσμό που επίσημα δεν έχει προσβληθεί από φυματίωση του Κράτους Μέλους αυτού- 3. δεν έχει έλθει σε επαφή, κατά τη μεταφορά, με βοοειδή τα οποία δεν προέρχονται από βοείους πληθυσμούς επίσημα μη προσβληθέντες από φυματίωση." 2. Το κείμενο του παραρτήματος Α κεφάλαιου II σημείο Α αριθμός 1, συντάσσεται ως εξής:  "1. Θεωρείται ως μη προσβληθέν από βρουκέλλωση το βοοειδές:  α) το οποίο ανήκει σε βόειο πληθυσμό επίσημα απαλλαγμένο βρουκελλώσεως κατά την έννοια του αριθμού 2- β) το οποίο δεν παρουσιάζει κλινικές εκδηλώσεις της ασθενείας αυτής- γ) το οποίο, αν είναι ηλικίας άνω των 12 μηνών, έχει παρουσιάσει βρουκελλικό τίτλο κατώτερο των 30 ΔΜ συγκολλητινογόνων ανά χιλιοστόλιτρο, κατά τη δοκιμασία ορρο-συγκολλήσεώς του, η οποία πραγματοποιείται σύμφωνα με τις διατάξεις του παραρτήματος Γ, 30  ημέρες κατ' ανώτατο όριο προ της φορτώσεως.  Επί πλέον, αν πρόκειται για ταύρο ηλικίας άνω των 18 μηνών, το σπέρμα του δεν πρέπει να περιέχει βρουκελλικές συγκολλητίνες." 3. Το κείμενο του παραρτήματος Α κεφάλαιο II, σημείο Α, αριθμός 2 εδάφιο δ) συντάσσεται ως εξής:  "δ) κανένα βοοειδές δεν έχει εισέλθει χωρίς βεβαίωση του επισήμου κτηνιάτρου που πιστοποιεί ότι το ζώο αυτό προέρχεται από βόειο πληθυσμό επίσημα μη προσβληθέντα από βρουκέλλωση και το οποίο, αν είναι ηλικίας άνω των 12 μηνών, έχει παρουσιάσει κατά τη  διάρκεια δοκιμασίας ορρο-συγκολλήσεως, που πραγματοποιείται κατ' ελάχιστο όριο 30 ημέρες προ της εισαγωγής στον πληθυσμό, βρουκελλικό τίτλο κατώτερο των 30 ΔΜ συγκολλητινογόνων ανά χιλιοστόλιτρο.  Εν τούτοις, η δοκιμή ορρο-συγκολλήσεως δεν είναι απαραίτητη σε Κράτος Μέλος στο οποίο το ποσοστό των εκμεταλλεύσεων που περιέχουν βοοειδή και είναι μολυσμένες από βρουκέλλωση είναι, τουλάχιστον από 2 ετών, κατώτερο του 0,2% και αν από βεβαίωση του  επισήμου κτηνιάτρου προκύπτει ότι το ζώο:  1. είναι δεόντως αναγνωρισμένο- 2. προέρχεται από βόειο πληθυσμό επίσημα μη προσβληθέντα από βρουκέλλωση του Κράτους Μέλους αυτού- 3. δεν έχει έλθει σε επαφή κατά τη μεταφορά, με βοοειδή τα οποία δεν προέρχονται από βοείους πληθυσμούς επίσημα μη προσβληθέντες από βρουκέλλωση."  Άρθρο 8  1. Το υπόδειγμα 1 του παραρτήματος ΣΤ συντάσσεται ως εξής:  ΥΠΟΔΕΙΓΜΑ I ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ(3)Για τις συναλλαγές μεταξύ των Κρατών Μελών της ΕΟΚ - Βοοειδή εκτροφής ή αποδόσεως Αριθ. ........  Χώρα αποστολής: ......  Υπουργείο: .....  Τοπική αρμοδία υπηρεσία: ......  Στοιχεία: ........(προαιρετικό) I. Αριθμός ζώων: .....  II. Στοιχεία αναγνωρίσεως των ζώων: ......   "" ID="1">.....> ID="2">.....> ID="3">.....> ID="4">.....> ID="5">....."> ID="1">.....> ID="2">.....> ID="3">.....> ID="4">.....> ID="5">....."> ID="1">.....> ID="2">.....> ID="3">.....> ID="4">.....> ID="5">....."> ID="1">.....> ID="2">.....>  ID="3">.....> ID="4">.....> ID="5">....."> III. Προέλευση του ζώου - των ζώων:   Το ζώο - τα ζώα  - έχει(ουν) παραμείνει τουλάχιστον 6 μήνες πριν από την ημέρα της φορτώσεως στο έδαφος του Κράτους Μέλους αποστολής(4)-  - ηλικίας(ών) τουλάχιστον 6 μηνών, έχει(ουν) παραμείνει από της γεννήσεώς τους στο έδαφος του Κράτους Μέλους αποστολής(4).  IV. Προορισμός του ζώου -των ζώων:  Το ζώο - τα ζώα θα αποσταλεί(ούν) από .............  (Τόπος αποστολής) στ ..............  (Χώρα και τόπος προορισμού) με βαγόνι(5), φορτηγό(5), αεροπλάνο(5), πλοίο(4) Όνομα και διεύθυνση του αποστολέως ............  ............  Όνομα και διεύθυνση του εντολοδόχου του (ανάλογα με την περίπτωση) ........  ...........  Πιθανό σημείο διελεύσεως των συνόρων (συνοριακός σταθμός) ...........  ...........  Όνομα και διεύθυνση του πρώτου παραλήπτου ..........  ..............  V. Υγειονομικές πληροφορίες:   Ο υπογεγραμμένος πιστοποιώ ότι το ζώο (τα ζώα) που αναφέρεται(ονται) ανωτέρω ανταποκρίνεται(ονται) στους ακόλουθους όρους:   α) Έχει(ουν) εξετασθεί την ημέρα αυτή και δεν παρουσιάζει(ουν) κανένα κλινικό σημείο ασθενείας-  β)(6) Έχει(ουν) εμβολιασθεί εντός της ορισθείσης προθεσμίας των 15 ημερών, κατ' ελάχιστο όριο και των 4 μηνών, κατ' ανώτατο όριο(7) κατά των τύπων A, O και C του ιού του αφδώδους δι' αδρανοποιηθέντος εμβολίου επίσημα εγκεκριμένου και ελεγμένου(4).   Έχει(ουν) υποβληθεί σε ορρό εντός της ορισθείσης προθεσμίας των 10 ημερών(7) δι' αντιαφθωδικού ορρού επίσημα εγκεκριμένου και ελεγμένου στη χώρα αποστολής και επίσημα αποδεκτού στη χώρα προορισμού(4)-  Δεν έχει(ουν) εμβολιασθεί κατά του ιού του αφθώδους(4)- Δεν έχει(ουν) υποβληθεί σε ορρό κατά του ιού του αφθώδους(4)-  γ) Προέρχεται(ονται) από βόειο πληθυσμό επίσημα μη προσβληθέντα από φυματίωση.  Το αποτέλεσμα του ενδοδερμικού φυματινισμού, που πραγματοποιήθηκε εντός της ορισθείσης προθεσμίας των 30 ημερών(7), ήταν αρνητικό(4)(8)-  δ) Προέρχεται(ονται) από βόειο πληθυσμό επίσημα μη προσβληθέντα από βρουκέλλωση(4)-  Προέρχεται(ονται) από βόειο πληθυσμό μη προσβληθέντα από βρουκέλλωση(4)-  Δεν προέρχεται(ονται) ούτε από βόειο πληθυσμό επίσημα μη προσβληθέντα από βρουκέλλωση ούτε από βόειο πληθυσμό μη προσβληθέντα από βρουκέλλωση και δεν έχει πραγματοποιηθεί δοκιμασία ορρο-συγκολλήσεως(4)(9)-  Η δοκιμασία ορρο-συγκολλήσεως που πραγματοποιείται εντός της ορισθείσης προθεσμίας των 30 ημερών(7) απεκάλυψε βρουκελλικό τίτλο κατώτερο των 30 διεθνών μονάδων συγκολλητινογόνων ανά χιλιοστόλιτρο(4) (10)-  Το σπέρμα του(τους) έχει αναλυθεί και δεν περιέχει βρουκελλικές συγκολλητίνες(4)(11)-  ε) Δεν παρουσιάζει(ουν) κανένα κλινικό σημείο μαστίτιδος- η ανάλυση - η δεύτερη ανάλυση(4) - του γάλακτος, που διενεργείται εντός της ορισθείσης προθεσμίας των 30 ημερών(7), δεν απεκάλυψε ούτε χαρακτηριστική φλεγμονώδη κατάσταση ούτε μικρόβιο τυπικά  παθογόνο - ούτε επί πλέον - σε περίπτωση δεύτερης αναλύσεως, την παρουσία αντιβιοτικού(4)(12)-  στ) Έχει(ουν) παραμείνει τις τελευταίες 30 ημέρες(7) σε εκμετάλλευση που ευρίσκεται στο έδαφος του Κράτους Μέλους αποστολής στην οποία δεν έχει διαπιστωθεί επίσημα κατά την περίοδο αυτή μεταδοτική ασθένεια των βοοειδών που υπόκειται σε υποχρεωτική  δήλωση κατά την έννοια των διατάξεων που εφαρμόζονται στις ενδοκοινοτικές συναλλαγές.   Επί πλέον, η εκμετάλλευση είναι εγκατεστημένη στο κέντρο ζώνης που δεν έχει προσβληθεί από επιζωοτία και σύμφωνα με επίσημες διαπιστώσεις δεν έχει προσβληθεί κατά τους 3 τελευταίους μήνες(7) από αφθώδη πυρετό και βρουκέλλωση των βοοειδών-  ζ) Έχει(ουν) αποκτηθεί:   - σε εκμετάλλευση(4)-  - σε αγορά ζώων εκτροφής ή αποδόσεως, επίσημα εγκεκριμένης για αποστολές προς άλλο Κράτος Μέλος ...............  .............(4)- (Περιγραφή της αγοράς)  η) Έχει(ουν) μεταφερθεί απευθείας διερχόμενο (α) - χωρίς να διέλθει(ουν)(4) από τόπο συγκεντρώσεως:   - από την εκμετάλλευση(4)-  - από την εκμετάλλευση στην αγορά και από την αγορά(4) στον συγκεκριμένο τόπο φορτώσεως, χωρίς να έλθει(ουν) σε επαφή με δίχηλα ζώα διαφορετικά των ζώων εκτροφής ή αποδόσεως βοοειδών ή χοιροειδών που ανταποκρίνονται στους όρους οι οποίοι προβλέπονται για τις ενδοκοινοτικές συναλλαγές, δια μέσων μεταφοράς  και προσδέσεως τα οποία προηγουμένως έχουν καθαρισθεί και απολυμανθεί με απολυμαντικό επίσημα εγκεκριμένο.  Ο συγκεκριμένος τόπος φορτώσεως ευρίσκεται στο κέντρο ζώνης μη προσβληθείσας από επιζωοτία.   VI. Η απαραίτητη συμφωνία που αφορά:   - το σημείο V εδάφιο β) 2ος όρος της εναλλακτικής λύσεως(4),   - το σημείο V εδάφιο β) 3ος όρος της εναλλακτικής λύσεως(4),   - το σημείο V εδάφιο δ) 2ος όρος της εναλλακτικής λύσεως(4),   - το σημείο V εδάφιο δ) 3ος όρος της εναλλακτικής λύσεως(4),  έχει δοθεί από:   - τη χώρα προορισμού(4)  - τη χώρα προορισμού και τη(τις χώρα(ες) διαμετακομίσεως(4).  VII. Το παρόν πιστοποιητικό ισχύει 10 ημέρες από της ημερομηνίας φορτώσεως.  Έγινε στ.....την.....ώρα.....  (Ημέρα φορτώσεως) Σφραγίδα:  ........  (Υπογραφή)(13) 2. Το υπόδειγμα II του παραρτήματος ΣΤ τροποποιείται ως εξής:  α) Στο σημείο II στο άνω τμήμα του πίνακος τρίτη στήλη η λέξη "στο αυτί" διαγράφεται- κάτω από τις λέξεις "σήματα ή χαρακτηριστικά" καταχωρείται η διευκρίνιση "(προσδιορίσατε αριθμό και θέση)"- β) Στο σημείο V πρώτη γραμμή διαγράφονται:  - από το γαλλικό κείμενο η ένδειξη: "Νομαρχιακός διευθυντής των κτηνιατρικών υπηρεσιών(5)"- - από το ιταλικό κείμενο η ένδειξη: "Veterinario provinciale(5)"- - από το ολλανδικό κείμενο η ένδειξη: "Districtsinspecteur van de veertcenijkundige Dienst(5)"- γ) Η ακόλουθη περίπτωση καταχωρείται στην αρχή του εδαφίου β) του σημείου V που συντάσσεται ως εξής:  "- Έχουν εμβολιασθεί εντός της ορισθείσας προθεσμίας των 15 ημερών τουλάχιστον και 4 μηνών κατ'ανώτατο όριο(7) κατά των τύπων A, O και C του ιού του αφθώδους δ'αδρανοποιηθέντος εμβολίου επίσημα εγκεκριμένου και ελεγμένου(3)-" δ) Στο σημείο V εδάφιο ζ), δεύτερη περίπτωση, η ένδειξη "...." (περιγραφή της αγοράς) πρέπει να προστεθεί μετά τις λέξεις "Κράτος Μέλος"- ε) Στο κάτω μέρος του πιστοποιητικού οι λέξεις "Νομαρχιακός διευθυντής των Κτηνιατρικών Υπηρεσιών(5)" αντικαθίστανται από την ένδειξη "(υπογραφή)(5)"- στ) Το κείμενο της σημειώσεως(1) αντικαθίσταται από το ακόλουθο κείμενο:  "(1) Υγειονομικό πιστοποιητικό δύναται να συντάσσεται μόνο για τον αριθμό ζώων που μεταφέρονται στο ίδιο βαγόνι, φορτηγό, αεροπλάνο ή πλοίο που προέρχονται από την ίδια εκμετάλλευση και έχουν τον ίδιο παραλήπτη-" ζ) Το κείμενο της σημειώσεως(5) αντικαθίσταται από το ακόλουθο κείμενο:  "(5) Στη Γερμανία: "Beamteter Tierarzt", στο Βέλγιο: "Inspecteur veterinaire" ή "Diergeneeskundig inspecteur", στη Γαλλία: "Directeur departemental des services veterinaires" στην Ιταλία: "Veterinario provinciale" στο Λουξεμβούργο: "Inspecteur  veterinaire" στην Ολλανδία: "Distriktsinspecteur"".  3. Το υπόδειγμα III του παραρτήματος ΣΤ συντάσσεται ως εξής:  ΥΠΟΔΕΙΓΜΑ III ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ(14)για τις συναλλαγές μεταξύ των Κρατών Μελών της ΕΟΚ - Χοίροι εκτροφής ή αποδόσεως Αριθ..........  Χώρα αποστολής:..........  Υπουργείο:..........  Τοπική αρμοδία υπηρεσία:..........  Στοιχεία:.......... (προαιρετικό) I. Αριθμός ζώων:..........  II. Στοιχεία αναγνωρίσεως των ζώων:   "" ID="1">.....> ID="2">.....> ID="3">.....> ID="4">.....> ID="5">....."> ID="1">.....> ID="2">.....> ID="3">.....> ID="4">.....> ID="5">....."> ID="1">.....> ID="2">.....> ID="3">.....> ID="4">.....> ID="5">....."> ID="1">.....> ID="2">.....>  ID="3">.....> ID="4">.....> ID="5">.....">  III. Προέλευση του ζώου - των ζώων:  Το ζώο - τα ζώα:   - έχει(ουν) παραμείνει, τουλάχιστον 6 μήνες προ της ημέρας φορτώσεως στο έδαφος του Κράτους Μέλους αποστολής(15)-  - ηλικίας μικρότερης των 6 μηνών έχει(ουν) παραμείνει από τη γέννησή του(των) στο έδαφος του Κράτους Μέλους αποστολής(15)- IV. Προορισμός του ζώου - των ζώων:  Το ζώο - τα ζώα - θα αποσταλεί(ούν) από..........  (Τόπος αποστολής) στ.............  (Χώρα και τόπος προορισμού) με βαγόνι(16), φορτηγό(16), αεροπλάνο(16), πλοίο(15) Όνομα και διεύθυνση αποστολέως..........  ..........  Όνομα και διεύθυνση του εντολοδόχου του (ανάλογα με την περίπτωση)..........  ..........  Πιθανό σημείο διελεύσεως των συνόρων (συνοριακός σταθμός)..........  ..........  Όνομα και διεύθυνση πρώτου παραλήπτου..........  ..........  V. Υγειονομικές πληροφορίες Ο υπογεγραμμένος πιστοποιώ ότι το ζώο(τα ζώα) που αναφέρεται(ονται) ανωτέρω ανταποκρίνεται(ονται) στους ακόλουθους όρους:  α) Έχει(ουν) εξετασθεί την ημέρα αυτή και δεν παρουσιάζει(ουν) κανένα κλινικό σημείο ασθενείας- β) Προέρχεται(ονται) από χοίρειο πληθυσμό μη προσβληθέντα από βρουκέλλωση και η δοκιμασία ορρο-συγκολλήσεως που πραγματοποιήθηκε εντός της ορισθείσας προθεσμίας των 30 ημερών(17) αποκάλυψε βουκελλικό τίτλο κατώτερο των 30 ΔΜ/χιλιοστόλ.(15)(18)- γ) Έχει(ουν) παραμείνει τις τελευταίες 30 ημέρες(17) σε εκμετάλλευση που ευρίσκεται στο έδαφος του Κράτους Μέλους αποστολής, την οποία δεν έχει διαπιστωθεί επίσημα κατά τη διάρκεια της περιόδου αυτής μεταδοτική ασθένεια χοίρων που υπόκειται σε  υποχρεωτική δήλωση κατά την έννοια των διατάξεων που εφαρμόζονται στις ενδοκοινοτικές συναλλαγές.  Επί πλέον, η εκμετάλλευση είναι εγκατεστημένη στο κέντρο ζώνης που δεν έχει προσβληθεί από επιζωοτία και η οποία, σύμφωνα με επίσημες διαπιστώσεις, δεν έχει προσβληθεί κατά τους 3 τελευταίους μήνες από αφθώδη πυρετό, βρουκέλλωση των βοοειδών και των  χοίρων, πανώλη των χοίρων και μεταδοτική παράλυση των χοίρων (ασθένεια του Teschen)  δ) Έχει(ουν) αποκτηθεί:   - σε εκμετάλλευση(15),   - σε αγορά ζώων εκτροφής ή αποδόσεως, επίσημα εγκεκριμένη για αποστολή προς άλλο Κράτος Μέλος...(15)- (Περιγραφή της αγοράς) ε) Έχει(ουν) μεταφερθεί απ'ευθείας διερχόμενο(α) - χωρίς να διέλθει(ουν)(15) από τόπο συγκεντρώσεως:  - από την εκμετάλλευση(15) - από την εκμετάλλευση στην αγορά και από την αγορά(15) στον συγκεκριμένο τόπο φορτώσεως, χωρίς να έλθει(ουν) σε επαφή με δίχηλα ζώα διαφορετικά των ζώων εκτροφής ή αποδόσεως, βοοειδών ή χοιροειδών που ανταποκρίνονται στους όρους που προβλέπονται για τις ενδοκοινοτικές συναλλαγές δια μέσων μεταφοράς και  ενδεχομένως προσδέσεως τα οποία προηγουμένως έχουν καθαρισθεί και απολυμανθεί με απολυμαντικό επίσημα εγκεκριμένο.  Ο συγκεκριμένος τόπος φορτώσεως ευρίσκεται στο κέντρο ζώνης μη προσβληθείσα από επιζωοτία.  IV. Το παρόν πιστοποιητικό ισχύει 10 ημέρες από της ημερομηνίας φορτώσεως Έγινε στ...την...ώρα...  (Ημέρα φορτώσεως) Σφραγίδα:  ...  (Υπογραφή)(19) 4. Το υπόδειγμα IV του παραρτήματος ΣΤ τροποποιείται ως εξής:  α) Στο σημείο II, στο άνω τμήμα του πίνακα στην τρίτη στήλη η λέξη στο "αυτί" διαγράφεται- κάτω από τις λέξεις "και άλλα σήματα ή χαρακτηριστικά" καταχωρείται η ένδειξη "(προσδιορίσατε αριθμό και θέση)".  β) Στο σημείο V πρώτη γραμμή διαγράφονται:  - από το γαλλικό κείμενο η ένδειξη: "Νομαρχιακός διευθυντής των κτηνιατρικών υπηρεσιών(5)"- - από το ιταλικό κείμενο η ένδειξη: "Veterinario provinciale(5)"- - από το ολλανδικό κείμενο η ένδειξη: "Districtsinspecteur van de veeartcenijkundige Dienst(5)"- γ) Το σημείο V εδάφιο γ), δεύτερη περίπτωση η ένδειξη "...." (Περιγραφή της αγοράς) πρέπει να προστεθεί μετά τις λέξεις "Κράτος Μέλος"- δ) Στο κάτω μέρος του πιστοποιητικού οι λέξεις "Νομαρχιακός διευθυντής των κτηνιατρικών υπηρεσιών(5)" αντικαθίστανται από την ένδειξη "(υπογραφή)(5)"- ε) Το κείμενο της σημειώσεως(1) αντικαθίσταται από το ακόλουθο κείμενο:  "(1) Υγειονομικό πιστοποιητικό δύναται να συντάσσεται μόνο για τον αριθμό ζώων που μεταφέρονται στο ίδιο βαγόνι, φορτηγό, αεροπλάνο ή πλοίο που προέρχεται από την ίδια εκμετάλλευση και έχουν τον ίδιο παραλήπτη".  στ) Το κείμενο της σημειώσεως(5) αντικαθίσταται από το ακόλουθο κείμενο:  "(5) Στην Γερμανία: "Beamteter Tierarzt", στο Βέλγιο: "Inspecteur veterinaire" ή "Diergeneeskunding inspecteur", στη Γαλλία: "Directeur departemental des services veterinaires" στην Ιταλία: "Veterinario provinciale" στο Λουξεμβούργο: "Inspecteur  veterinaire" στην Ολλανδία: "Distriktsinspecteur"."  Άρθρο 9  Τα Κράτη Μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν στις διατάξεις της παρούσας οδηγίας εντός προθεσμίας οκτώ μηνών από της κοινοποιήσεώς της και ενημερώνουν γι' αυτό αμέσως την  Επιτροπή.   Άρθρο 10  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 25 Οκτωβρίου 1966. Για το Συμβούλιο Ο Πρόεδρος Β. W. BIESHEUVEL  (1) ΕΕ αριθ. 130 της 19.7.1966, σ. 2466/66.  (2) ΕΕ αριθ. 121 της 29.7.1964, σ. 1977/64.  (3) Υγειονομικό πιστοποιητικό δύναται να συντάσσεται μόνο για τον αριθμό ζώων που μεταφέρονται στο ίδιο βαγόνι, φορτηγό, αεροπλάνο ή πλοίο, που προέρχονται από την ίδια εκμετάλλευση και έχουν τον ίδιο τον παραλήπτη.  (4) Διαγράφεται η περιττή ένδειξη.  (5) Για τα βαγόνια και τα φορτηγά, σημειώνεται ο αριθμός κυκλοφορίας και για τα αεροπλάνα ο αριθμός πτήσεως.  (6) Η ένδειξη είναι αναγκαία μόνο για τα βοοειδή ηλικίας άνω των 4 μηνών.  (7) Η προθεσμία αυτή αναφέρεται στην ημέρα φορτώσεως.  (8) Η ένδειξη είναι αναγκαία μόνο για τα βοοειδή ηλικίας άνω των 6 εβδομάδων.  (9) Η παρέκκλιση αυτή είναι δυνατή μόνο για βοοειδή ηλικίας μικρότερης των 30 μηνών που προορίζονται για την παραγωγή κρέατος, υπό τον όρο ότι τα ζώα αυτά φέρουν ειδικό σήμα και επιτηρούνται με ειδικό τρόπο στη χώρα προορισμού.  (10) Η ένδειξη είναι αναγκαία μόνο για τα βοοειδή ηλικίας άνω των 12 μηνών.  (11) Η ένδειξη είναι αναγκαία μόνο για τους ταύρους ηλικίας άνω των 18 μηνών.  (12) Η ένδειξη είναι αναγκαία μόνο για τις γαλακτοφόρες αγελάδες.  (13) Στη Γερμανία: "Beamteter Tierarzt", στο Βέλγιο: "Inspecteur veterinaire" ή "Diergeneeskunding inspecteur", στη Γαλλία: "Directeur departemental des services veterinaires", στην Ιταλία: "Veterinario provinciale", στο Λουξεμβούργο: "Inspecteur  veterinaire", στην Ολλανδία: "Distriktsinspecteur".  (14) Υγειονομικό πιστοποιητικό δύναται να συντάσσεται μόνο για τον αριθμό ζώων που μεταφέρονται στο ίδιο βαγόνι, φορτηγό, αεροπλάνο ή πλοίο που προέρχονται από την ίδια εκμετάλλευση και έχουν τον ίδιο τον παραλήπτη.  (15) Διαγράφεται η περιττή ένδειξη.  (16) Για τα βαγόνια και τα φορτηγά, σημειώνεται ο αριθμός κυκλοφορίας και για τα αεροπλάνα ο αριθμός πτήσεως.  (17) Η προθεσμία αυτή αναφέρεται στην ημέρα φορτώσεως.  (18) Η δοκιμασία ορρο-συγκολλήσεως δενεργείτα μόνο στους χοίρους των οποίων το βάρος υπερβαίνει τα 25 χγρ.  (19) Στην Γερμανία: "Beamteter Tierarzt", στο Βέλγιο: "Inspecteur veterianaire" ή "Diergeneeskunding inspecteur", στη Γαλλία: "Directeur departemental des services veterinaires", στην Ιταλία: "Veterinario provinciale", στο Λουξεμβούργο: "Inspecteur  veterinaire", στην Ολλανδία: "Distriktsinspecteur".


title: Οδηγία 2007/1/ΕΚ της Επιτροπής, της 29ης Ιανουαρίου 2007 , για την τροποποίηση της οδηγίας 76/768/ΕΟΚ του Συμβουλίου σχετικά με τα καλλυντικά προϊόντα, με σκοπό την προσαρμογή του παραρτήματος ΙΙ στην τεχνική πρόοδο   (Κείμενο που παρουσιάζει ενδιαφέρον για τον ΕΟΧ)

text:
               1.2.2007

               EL

               Επίσημη Εφημερίδα της Ευρωπαϊκής Ένωσης

               L 25/9

         ΟΔΗΓΊΑ 2007/1/ΕΚ ΤΗΣ ΕΠΙΤΡΟΠΉΣ
   της 29ης Ιανουαρίου 2007
   για την τροποποίηση της οδηγίας 76/768/ΕΟΚ του Συμβουλίου σχετικά με τα καλλυντικά προϊόντα, με σκοπό την προσαρμογή του παραρτήματος ΙΙ στην τεχνική πρόοδο
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), και ιδίως το άρθρο 8 παράγραφος 2,
   Κατόπιν διαβούλευσης με την επιστημονική επιτροπή για τα καταναλωτικά προϊόντα,
   Εκτιμώντας τα ακόλουθα:

               (1)

               Σε συνέχεια των γνωμών που εξέδωσε η ΕΕΚΠ με βάση τις επιστημονικές μελέτες, η Επιτροπή, από κοινού με τα κράτη μέλη και τους ενδιαφερομένους, συμφώνησε σε μια συνολική στρατηγική για τη ρύθμιση των ουσιών που περιέχονται σε βαφές μαλλιών, σύμφωνα με την οποία απαιτείται από τη βιομηχανία η υποβολή προς αξιολόγηση από την ΕΕΚΠ φακέλων με επιστημονικά στοιχεία για τις ουσίες των βαφών μαλλιών.

               (2)

               Οι ουσίες για τις οποίες δεν εκφράστηκε σαφές ενδιαφέρον κατά τη διάρκεια της δημόσιας διαβούλευσης, όσον αφορά την υπεράσπιση της χρήσης τους σε βαφές μαλλιών, και για τις οποίες δεν υποβλήθηκαν επικαιροποιημένοι φάκελοι για την επαρκή αξιολόγηση του κινδύνου, πρέπει να περιληφθούν στο παράρτημα II.

               (3)

               Η ουσία 4-αμινο-3-φθοροφαινόλη θεωρείτο έως σήμερα ότι καλύπτεται από τη γενική εγγραφή, αριθμός αναφοράς 22, σχετικά με την ανιλίνη, τα άλατα και τα αλογονωμένα και σουλφονωμένα παράγωγά της. Ωστόσο, επειδή πλέον είναι πρόδηλο ότι η 4-αμινο-3-φθοροφαινόλη ανήκει σε αυτή την οικογένεια των ανιλινών, πρέπει να εισαχθεί ειδική εγγραφή για την εν λόγω ουσία στο παράρτημα ΙΙ.

               (4)

               Για λόγους σαφήνειας, η ουσία epoxiconazole πρέπει να μεταφερθεί από το χωριστό αριθμό αναφοράς 1182 στον αριθμό αναφοράς 663, στο παράρτημα II της οδηγίας 76/768/ΕΟΚ.

               (5)

               Αφού, έως τις 31 Ιουλίου 2006, δεν υποβλήθηκαν στην ΕΕΚΠ περαιτέρω επιστημονικά στοιχεία για την αξιολόγηση του N,N′-δις(δεκαεξυλο)-N,N′-δις(2-υδροξυαιθυλο)-προπανοδιαμιδίου, η εν λόγω ουσία πρέπει να περιληφθεί στο παράρτημα II.

               (6)

               Επομένως, η οδηγία 76/768/ΕΟΚ πρέπει να τροποποιηθεί ανάλογα.

               (7)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα καλλυντικά προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα ΙΙ της οδηγίας 76/768/ΕΟΚ τροποποιείται σύμφωνα με το κείμενο του παραρτήματος της παρούσας οδηγίας.
   Άρθρο 2
   Τα κράτη μέλη εξασφαλίζουν ότι από τις 21 Φεβρουαρίου 2008 τα καλλυντικά προϊόντα που δεν συμμορφώνονται με την παρούσα οδηγία δεν πωλούνται ούτε διατίθενται στον τελικό καταναλωτή.
   Άρθρο 3
   1.   Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 21 Αυγούστου 2007. Κοινοποιούν αμέσως στην Επιτροπή το κείμενο των εν λόγω διατάξεων και υποβάλλουν πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Εφαρμόζουν τις εν λόγω διατάξεις από τις 21 Νοεμβρίου 2007.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη έκδοσή τους. Ο τρόπος της παραπομπής αποφασίζεται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 4
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 29 Ιανουαρίου 2007.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 262 της 27.9.1976, σ. 169. Οδηγία όπως τροποποιήθηκε τελευταία με την οδηγία 2006/78/ΕΚ της Επιτροπής (ΕΕ L 271 της 30.9.2006, σ. 56).
   ΠΑΡΑΡΤΗΜΑ
   Το παράρτημα ΙΙ της οδηγίας 76/768/ΕΟΚ τροποποιείται ως εξής:

               α)

               Προστίθενται οι ακόλουθοι αριθμοί αναφοράς 1234 έως 1243:

                           Αριθ. αναφοράς

                           Χημική ονομασία/Ονομασία INCI

                           Αριθ. CAS

                           «1234

                           PEG-3,2′,2′-δι-p-φαινυλενοδιαμίνη

                           144644-13-3

                           1235

                           6-νιτρο-o-τολουιδίνη

                           570-24-1

                           1236

                           HC Yellow αριθ. 11

                           73388-54-2

                           1237

                           HC Orange αριθ. 3

                           81612-54-6

                           1238

                           HC Green αριθ. 1

                           52136-25-1

                           1239

                           HC Red αριθ. 8 και τα άλατά του

                           97404-14-3, 13556-29-1

                           1240

                           Τετραϋδρο-6-νιτρο-κινοξαλίνη και τα άλατά της

                           158006-54-3, 41959-35-7

                           1241

                           Disperse Red 15, εκτός ως πρόσμειξη στο Disperse Violet 1

                           116-85-8

                           1242

                           4-αμινο-3-φθοροφαινόλη

                           399-95-1

                           1243

                           N,N′-δις(δεκαεξυλο)-N,N′-δις(2-υδροξυαιθυλο)-προπανοδιαμίδιο
                           Bishydroxyethyl Biscetyl Malonamide

                           149591-38-8»

               β)

               Η εγγραφή με αριθμό αναφοράς 1182 διαγράφεται.

               γ)

               Ο αριθμός αναφοράς 663 αντικαθίσταται από το ακόλουθο: «(2RS,3RS)-3-(2-χλωροφαινυλο)-2-(4-φθοροφαινυλο)-[1H-1,2,4-τριαζολ-1-υλο)μεθυλ]οξιράνιο· epoxiconazole (αριθ. CAS 133855-98-8)».


Avis juridique important

|

31993L0071

Οδηγία 93/71/ΕΟΚ της Επιτροπής της 27ης Ιουλίου 1993 για τροποποίηση της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων

Επίσημη Εφημερίδα αριθ. L 221 της 31/08/1993 σ. 0027 - 0036 Φινλανδική ειδική έκδοση: Κεφάλαιο 3 τόμος 52 σ. 0044  Σουηδική ειδική έκδοση: Κεφάλαιο 3 τόμος 52 σ. 0044

ΟΔΗΓΙΑ 93/71/ΕΟΚ ΤΗΣ ΕΠΙΤΡΟΠΗΣ της 27ης Ιουλίου 1993 για τροποποίηση της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 18 παράγραφος 2,  Εκτιμώντας:  ότι στα παραρτήματα ΙΙ και ΙΙΙ της οδηγίας 91/414/ΕΟΚ προβλέπονται οι απαιτήσεις σχετικά με το φάκελο που πρέπει να υποβάλουν οι αιτούντες για να καταχωρηθεί μια δραστική ουσία στο παράρτημα Ι και για να εγκριθεί ένα φυτοπροστατευτικό προϊόν- ότι, στα εν λόγω παραρτήματα, πρέπει να διευκρινιστούν όσο το δυνατό αναλυτικότερα οι πληροφορίες που πρέπει να παρέχονται από τον αιτούντα όσον αφορά τις συνθήκες, τους όρους και τα τεχνικά πρωτόκολλα βάσει των οποίων πρέπει να συγκεντρώνονται ορισμένα  δεδομένα- ότι οι διατάξεις αυτές πρέπει να καθιερωθούν από τη στιγμή που είναι διαθέσιμες ώστε να μπορούν οι αιτούντες να τις χρησιμοποιήσουν για την προετοιμασία των φακέλων τους- ότι είναι, τώρα, δυνατόν να δοθούν οι διευκρινίσεις όσον αφορά τις γενικές εισαγωγικές διατάξεις των παραρτημάτων ΙΙ και ΙΙΙ και τα δεδομένα που απαιτούνται για τις δοκιμές αποτελεσματικότητας που προβλέπονται στο σημείο 6 των μερών Α και Β του  παραρτήματος ΙΙΙ- ότι στην εισαγωγή των παραρτημάτων ΙΙ και ΙΙΙ προβλέπεται προς το παρόν η εφαρμογή των αρχών της ορθής εργαστηριακής πρακτικής (ΟΕΠ) για όλα τα δεδομένα που απαιτούνται- ότι η εφαρμογή αυτών των αρχών δεν κρίνεται, εντούτοις, κατάλληλη για τις δοκιμές  αποτελεσματικότητας και τις δοκιμές ως προς ορισμένες φυσικοχημικές ιδιότητες ή άλλες πληροφορίες που δεν έχουν σχέση με τα δεδομένα για τις ιδιότητες ή/και την ασφάλεια όσον αφορά την υγεία του ανθρώπου, των ζώων ή το περιβάλλον- ότι, επιπλέον, είναι απαραίτητο να προβλεφθεί προσωρινά απαλλαγή από την εφαρμογή των αρχών αυτών για τη συγκέντρωση ορισμένων δεδομένων, προκειμένου να επιτραπεί στα σχετικά εργαστήρια να προσαρμοστούν στις απαιτήσεις της ΟΕΠ- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής- ότι οι ειδικές κατευθυντήριες γραμμές του οργανισμού για την προστασία των φυτών στην Ευρώπη και τη Μεσόγειο (EPPO) αποτελούν προς το παρόν την καταλληλότερη διαθέσιμη βάση για τον καθορισμό των ελάχιστων απαιτήσεων που πρέπει να εφαρμόζονται σε όλα τα  κράτη μέλη όσον αφορά τις κατευθυντήριες γραμμές που χρησιμοποιούνται για τις δοκιμές αποτελεσματικότητας- ότι, ωστόσο, κρίνεται αναγκαίο να εξεταστούν αμέσως και διεξοδικά αυτές οι κατευθυντήριες γραμμές και να θεσπιστούν από την οδηγία 91/414/ΕΟΚ  αυστηρότερες προδιαγραφές για τις περιπτώσεις στις οποίες ορισμένες κατευθυντήριες γραμμές κρίνονται ακατάλληλες για τις δοκιμές αποτελεσματικότητας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 91/414/ΕΟΚ τροποποιείται ως εξής:  1. Η εισαγωγή του παραρτήματος ΙΙ αντικαθίσταται από το παράρτημα Ι της παρούσας οδηγίας.  2. Η εισαγωγή του παραρτήματος ΙΙΙ αντικαθίσταται από το παράρτημα ΙΙ της παρούσας οδηγίας.  3. Το σημείο 6 "Δεδομένα αποτελεσματικότητας" του μέρους Α και του μέρους Β του παραρτήματος ΙΙΙ, αντικαθίσταται από το παράρτημα ΙΙΙ της παρούσας οδηγίας.  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία, το αργότερο εντός δώδεκα μηνών από την ημερομηνία της κοινοποίησής της. Πληροφορούν αμέσως την  Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αυτής αποφασίζεται από τα κράτη μέλη.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 27 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 230 της 19. 8. 1991, σ. 1.    ΠΑΡΑΡΤΗΜΑ Ι  "ΕΙΣΑΓΩΓΗ Η πληροφόρηση πρέπει:  1.1. να περιλαμβάνει ένα φάκελο τεχνικού περιεχομένου που να παρέχει τις πληροφορίες που είναι αναγκαίες για να αξιολογηθούν οι προβλεπόμενοι άμεσοι ή απώτεροι κίνδυνοι, οι οποίοι μπορεί να προκύψουν από τη δραστική ουσία για τον άνθρωπο, τα ζώα και το  περιβάλλον και να περιέχει τουλάχιστον τις πληροφορίες και τα αποτελέσματα των μελετών που αναφέρονται κατωτέρω- 1.2. κατά περίπτωση, να συγκεντρώνεται βάσει των κατευθυντήριων γραμμών για τις δοκιμές που αναφέρονται ή περιγράφονται στο παρόν παράρτημα- στην περίπτωση που η διεξαγωγή των μελετών έχει ξεκινήσει πριν από τη θέσπιση των τροποποιήσεων του παρόντος  παραρτήματος, η πληροφόρηση συγκεντρώνεται με βάση τις κατάλληλες διεθνώς ή εθνικώς αποδεκτές κατευθυντήριες γραμμές για τις δοκιμές ή, ελλείψει αυτών, με βάση τις κατευθυντήριες γραμμές για τις δοκιμές που είναι αποδεκτές από την αρμόδια αρχή- 1.3. να συνοδεύεται από αιτιολόγηση, η οποία είναι δεκτή από την αρμόδια αρχή, για την κατευθυντήρια γραμμή που χρησιμοποιήθηκε για τις δοκιμές στην περίπτωση που αυτή είναι ακατάλληλη ή μη περιγραφόμενη, ή είναι άλλη από εκείνες που αναφέρονται στο  παρόν παράρτημα- 1.4. να περιλαμβάνει, όταν απαιτείται από την αρμόδια αρχή, πλήρη περιγραφή των κατευθυντήριων γραμμών που χρησιμοποιήθηκαν για τις δοκιμές, εκτός εάν αυτές αναφέρονται ή περιγράφονται στο παρόν παράρτημα, καθώς και πλήρη περιγραφή των πιθανών  παρεκκλίσεων συνοδευόμενη από αιτιολόγηση για αυτές τις παρεκκλίσεις, η οποία είναι δεκτή από την αρμόδια αρχή- 1.5. να περιλαμβάνει πλήρη και αμερόληπτη έκθεση σχετικά με τις μελέτες που διενεργήθηκαν, καθώς και πλήρη περιγραφή αυτών των μελετών ή αιτιολόγηση που είναι δεκτή από την αρμόδια αρχή στην περίπτωση που - δεν παρέχονται συγκεκριμένα δεδομένα και πληροφορίες λόγω της φύσεως του προϊόντος ή των προτεινόμενων χρήσεών του, ή - δεν είναι επιστημονικά αναγκαίο ή εφικτό να δοθούν πληροφορίες και δεδομένα- 1.6. κατά περίπτωση, να συγκεντρώνεται σύμφωνα με τις απαιτήσεις της οδηγίας 86/609/ΕΟΚ.  2.1. οι δοκιμές και οι αναλύσεις πρέπει να διενεργούνται σύμφωνα με τις αρχές που προβλέπονται στην οδηγία 87/18/ΕΟΚ (1), όταν σκοπός των δοκιμών είναι να συλλεχθούν στοιχεία για τις ιδιότητες των χημικών ουσιών ή/και να εκτιμηθεί η ασφάλεια που  παρουσιάζουν για την υγεία του ανθρώπου, των ζώων και για το περιβάλλον.  2.2. κατά παρέκκλιση του σημείου 2.1 οι δοκιμές και οι αναλύσεις που διεξάγονται με σκοπό να συγκεντρωθούν δεδομένα για τις ιδιότητες ή τις επιδράσεις στις μέλισσες και σε ωφέλιμα αρθρόποδα άλλα από τις μέλισσες, μπορεί να διεξάγονται από επίσημα ή  επισήμως αναγνωρισμένα κέντρα ή ιδρύματα δοκιμών τα οποία πληρούν τουλάχιστον τις απαιτήσεις που προβλέπονται στα σημεία 2.2 και 2.3 της εισαγωγής του παραρτήματος ΙΙΙ.  Η παρέκκλιση αυτή παύει να ισχύει στις 31 Δεκεμβρίου 1999.  (1) ΕΕ αριθ. L 15 της 17. 1. 1987, σ. 29."   ΠΑΡΑΡΤΗΜΑ ΙΙ  "ΕΙΣΑΓΩΓΗ Η πληροφόρηση πρέπει:  1.1. να περιλαμβάνει ένα φάκελο τεχνικού περιεχομένου που να παρέχει τις πληροφορίες που είναι αναγκαίες για να αξιολογηθούν οι προβλεπόμενοι άμεσοι ή απώτεροι κίνδυνοι, οι οποίοι μπορεί να προκύψουν από τη δραστική ουσία για τον άνθρωπο, τα ζώα και το  περιβάλλον και να περιέχει τουλάχιστον τις πληροφορίες και τα αποτελέσματα των μελετών που αναφέρονται κατωτέρω- 1.2. κατά περίπτωση, να συγκεντρώνεται βάσει των κατευθυντηρίων γραμμών για τις δοκιμές που αναφέρονται ή περιγράφονται στο παρόν παράρτημα- στην περίπτωση που η διεξαγωγή των μελετών έχει ξεκινήσει πριν από τη θέσπιση των τροποποιήσεων του παρόντος  παραρτήματος, η πληροφόρηση συγκεντρώνεται με βάση τις κατάλληλες διεθνώς ή εθνικώς αποδεκτές κατευθυντήριες γραμμές για τις δοκιμές ή, ελλείψει αυτών, με βάση τις κατευθυντήριες γραμμές για τις δοκιμές που είναι αποδεκτές από την αρμόδια αρχή- 1.3. να συνοδεύεται από αιτιολόγηση, η οποία είναι δεκτή από την αρμόδια αρχή, για την κατευθυντήρια γραμμή που χρησιμοποιήθηκε για τις δοκιμές στην περίπτωση που αυτή είναι ακατάλληλη ή μη περιγραφόμενη, ή είναι άλλη από εκείνες που αναφέρονται στο  παρόν παράρτημα- 1.4. να περιλαμβάνει, όταν απαιτείται από την αρμόδια αρχή, πλήρη περιγραφή των κατευθυντηρίων γραμμών που χρησιμοποιήθηκαν για τις δοκιμές, εκτός εάν αυτές αναφέρονται ή περιγράφονται στο παρόν παράρτημα, καθώς και πλήρη περιγραφή των πιθανών  παρεκκλίσεων συνοδευόμενη από αιτιολόγηση για αυτές τις παρεκκλίσεις, η οποία είναι δεκτή από την αρμόδια αρχή- 1.5. να περιλαμβάνει πλήρη και αμερόληπτη έκθεση σχετικά με τις μελέτες που διενεργήθηκαν, καθώς και πλήρη περιγραφή αυτών των μελετών ή αιτιολόγηση που είναι δεκτή από την αρμόδια αρχή στην περίπτωση που - δεν παρέχονται συγκεκριμένα δεδομένα και πληροφορίες λόγω της φύσεως του προϊόντος ή των προτεινόμενων χρήσεών του, ή - δεν είναι επιστημονικά αναγκαίο ή εφικτό να δοθούν πληροφορίες και δεδομένα- 1.6. κατά περίπτωση, να συγκεντρώνεται σύμφωνα με τις απαιτήσεις της οδηγίας 86/609/ΕΟΚ- 2.1. οι δοκιμές και οι αναλύσεις πρέπει να διενεργούνται σύμφωνα με τις αρχές που προβλέπονται στην οδηγία 87/18/ΕΟΚ, όταν σκοπός των δοκιμών είναι να συλλεχθούν στοιχεία για τις ιδιότητες των χημικών ουσιών ή/και να εκτιμηθεί η ασφάλεια που  παρουσιάζουν για την υγεία του ανθρώπου, των ζώων και για το περιβάλλον- 2.2. οι δοκιμές και οι αναλύσεις που απαιτούνται βάσει των διατάξεων του τμήματος 6 σημεία 6.2 μέχρι 6.7 του παρόντος παραρτήματος, πρέπει να διεξάγονται από επίσημα ή επισήμως αναγνωρισμένα κέντρα ή ιδρύματα δοκιμών τα οποία πληρούν τουλάχιστον τις  ακόλουθες απαιτήσεις:  - να έχουν επαρκή επιστημονικό και τεχνικό προσωπικό, το οποίο να διαθέτει την αναγκαία εκπαίδευση, κατάρτιση, τεχνική γνώση και εμπειρία για τα καθήκοντα που του έχουν ανατεθεί,  - να έχουν στη διάθεσή τους τον κατάλληλο εξοπλισμό που απαιτείται για την ορθή διεξαγωγή των δοκιμών και των μετρήσεων εκείνων που ισχυρίζονται ότι μπορούν να εκτελέσουν- να εξασφαλίσουν την κατάλληλη συντήρηση και βαθμονόμηση του εξοπλισμού όταν είναι  αναγκαίο πριν τεθεί σε λειτουργία και εν συνεχεία σύμφωνα με ένα καθορισμένο πρόγραμμα,  - να έχουν στη διάθεσή τους κατάλληλους συγκριτικούς αγρούς και, εφόσον είναι αναγκαίο, θερμοκήπια, θαλάμους αναπτύξεως και αίθουσες αποθήκευσης. Το περιβάλλον των δοκιμών δεν πρέπει να καθιστά άκυρα τα αποτελέσματα ούτε να επηρεάζει δυσμενώς την  απαιτούμενη ακρίβεια των μετρήσεων,  - να γνωστοποιούν στο σχετικό προσωπικό τον τρόπο εργασίας και τα πρωτόκολλα για τις δοκιμές,  - να κοινοποιούν, κάθε φορά που το ζητάει η αρμόδια αρχή, λεπτομερείς πληροφορίες για τη δοκιμή που πρόκειται να διεξαχθεί και στις οποίες θα αναφέρεται τουλάχιστον ο τόπος διεξαγωγής της δοκιμής και τα φυτοπροστατευτικά προϊόντα που πρόκειται να  χρησιμοποιηθούν,  - να εξασφαλίζουν ότι η ποιότητα της διεξαγόμενης εργασίας είναι κατάλληλη ανάλογα με τον τύπο, την κλίμακα, τον όγκο και επιδιωκόμενο σκοπό της εκτελούμενης εργασίας,  - να τηρούν με όλες τις αρχικές παρατηρήσεις, τους υπολογισμούς και τα προκύπτοντα δεδομένα, τα μητρώα βαθμονόμησης και την τελική έκθεση των δοκιμών για όλο το διάστημα που ισχύει η άδεια που έχει χορηγηθεί για το σχετικό προϊόν στην Κοινότητα.  2.3. τα κράτη μέλη ορίζουν ότι τα επισήμως αναγνωρισμένα κέντρα και ιδρύματα δοκιμών, και, εφόσον, κριθεί αναγκαίο, και τα επίσημα κέντρα και ιδρύματα ερευνών:  - υποβάλλουν στην αρμόδια εθνική αρχή όλες τις αναλυτικές πληροφορίες που είναι αναγκαίες για να εξακριβωθεί αν τηρούνται οι απαιτήσεις που αναφέρονται στο σημείο 2.2,  - ανά πάσα στιγμή αποδέχονται τις επιθεωρήσεις τις οποίες κάθε κράτος μέλος διοργανώνει στο έδαφός τους σε τακτικά διαστήματα με σκοπό να διαπιστωθεί η συμμόρφωση με τις απαιτήσεις που αναφέρονται στο σημείο 2.2- 2.4. κατά παρέκκλιση του σημείου 2.1, οι διατάξεις των σημείων 2.2 και 2.3 ισχύουν επίσης μέχρι τις 31 Δεκεμβρίου 1999 για τις δοκιμές και τις αναλύσεις που διεξάγονται με σκοπό να συλλεχθούν δεδομένα για τις ιδιότητες ή/και τις επιδράσεις στις μέλισσες  και σε ωφέλιμα αρθρόποδα άλλα από τις μέλισσες- 3. στις πληροφορίες που πρέπει να παρέχονται περιλαμβάνεται και η προτεινόμενη ταξινόμηση και σήμανση του φυτοπροστατευτικού προϊόντος σύμφωνα με τις σχετικές κοινοτικές οδηγίες- 4. σε μεμονωμένες περιπτώσεις μπορεί να κριθεί αναγκαία η προσκόμιση ορισμένων πληροφοριών, όπως προβλέπεται στο παράρτημα ΙΙ, μέρος Α, για τους μορφοποιητές. Πριν ζητηθούν αυτές οι επιπλέον πληροφορίες και πριν εξαχθούν πιθανώς νέες μελέτες, θα  εξετασθούν όλες οι πληροφορίες για το μορφοποιητή, που κοινοποιήθηκαν στην αρμόδια αρχή, ιδίως όταν:  - η χρήση του μορφοποιητή έχει εγκριθεί για τα τρόφιμα, τις ζωοτροφές, τα φάρμακα και τα καλλυντικά προϊόντα σύμφωνα με την κοινοτική νομοθεσία, ή - ένα δελτίο δεδομένων ασφαλείας έχει υποβληθεί για το μορφοποιητή σύμφωνα με την οδηγία 67/548/ΕΟΚ του Συμβουλίου."  ΠΑΡΑΡΤΗΜΑ ΙΙΙ  "6. Δεδομένα αποτελεσματικότητας Γενικά Τα δεδομένα που υποβάλλονται πρέπει να είναι επαρκή έτσι ώστε να καταστεί δυνατή η αξιολόγηση του φυτοπροστατευτικού προϊόντος. Ιδιαίτερα, πρέπει να είναι δυνατό να αξιολογηθεί το είδος και η έκταση των οφελών από τη χρήση του σκευάσματος, και εφόσον  υπάρχουν, σε σύγκριση με κατάλληλα προϊόντα αναφοράς και όρια ζημιών, και να καθοριστούν οι συνθήκες χρήσης του.  Ο αριθμός των δοκιμών που πρέπει να διεξάγονται και να αναφέρονται εξαρτάται κυρίως από παράγοντες όπως κατά πόσο είναι γνωστές οι ιδιότητες της ή των δραστικών ουσιών που περιέχει το προϊόν, και το φάσμα των συνθηκών, συμπεριλαμβανομένων των  διακυμάνσεων της υγείας των φυτών, των κλιματικών διαφορών, του φάσματος των γεωργικών πρακτικών, της ομοιομορφίας των καλλιεργειών, του τρόπου εφαρμογής του σκευάσματος, του τύπου του επιβλαβούς οργανισμού και του τύπου του φυτοπροστατευτικού  προϊόντος.  Πρέπει να συγκεντρώνονται και να υποβάλλονται επαρκή δεδομένα ώστε να είναι δυνατό να επιβεβαιωθεί ότι οι τύποι χρήσεως ισχύουν για τις περιφέρειες και το φάσμα των συνθηκών που είναι πιθανό να επικρατούν στις περιοχές όπου συνιστάται η χρήση του  σκευάσματος. Όταν ο αιτών ισχυρίζεται ότι δεν χρειάζεται να διεξαχθούν δοκιμές σε μία ή περισσότερες από τις περιφέρειες στις οποίες προτείνεται η χρήση του σκευάσματος επειδή οι συνθήκες είναι συγκρίσιμες με εκείνες που επικρατούν σε άλλες περιφέρειες  στις οποίες έχουν διεξαχθεί δοκιμές, ο αιτών τεκμηριώνει με αποδεικτικά στοιχεία τον ισχυρισμό του το σχετικό με τις συγκρίσιμες συνθήκες.  Για να εκτιμηθούν οι τυχόν εποχιακές διαφορές, πρέπει να συγκεντρώνονται και να υποβάλλονται επαρκή δεδομένα ώστε να μπορεί να διαπιστωθεί η αποτελεσματικότητα των φυτοπροστατευτικών προϊόντων σε κάθε διαφορετική από γεωπονικής και κλιματικής πλευράς  περιφέρεια για κάθε συνδυασμό συγκεκριμένου καλλιεργούμενου φυτού (ή γεωργικού προϊόντος)/επιβλαβούς οργανισμού. Κατά κανόνα, πρέπει να αναφέρονται οι δοκιμές αποτελεσματικότητας ή φυτοτοξικότητας, στις σχετικές περιπτώσεις, από δύο τουλάχιστον  καλλιεργητικές περιόδους.  Εάν σύμφωνα με τη γνώμη του αιτούντα, οι δοκιμές της πρώτης καλλιεργητικής περιόδου αποδείξουν βάσιμους τους ισχυρισμούς που διατύπωσε με βάση την παρέκταση των αποτελεσμάτων από άλλες καλλιέργειες, γεωργικά προϊόντα, καταστάσεις ή δοκιμές με συναφή  σκευάσματα, τότε υποβάλλεται αιτιολόγηση, η οποία είναι δεκτή από την αρμόδια αρχή, για τη μη διεξαγωγή δοκιμών κατά τη δεύτερη καλλιεργητική περίοδο. Αντίθετα, όταν λόγω των κλιματικών συνθηκών ή της υγείας των φυτών ή για άλλους λόγους, τα δεδομένα  που συγκεντρώθηκαν για μια καλλιεργητική περίοδο είναι ανεπαρκή για την αξιολόγηση της αποτελεσματικότητας του σκευάσματος, τότε πρέπει να διεξαχθούν και να αναφερθούν δοκιμές για μία ή περισσότερες καλλιεργητικές περιόδους.  6.1. Προκαταρκτικές δοκιμές Εάν το ζητήσει η αρμόδια αρχή, πρέπει να υποβάλλονται συνοπτικές εκθέσεις για τις προκαταρκτικές δοκιμές, συμπεριλαμβανομένων των δοκιμών σε θερμοκήπια και των μελετών στο ύπαιθρο, που πραγματοποιούνται με σκοπό να αξιολογηθούν τα ευρήματα που αφορούν  τη βιολογική δραστικότητα και τη δοσολογική κλίμακα του φυτοπροστατευτικού προϊόντος και της ή των δραστικών ουσιών του. Οι εκθέσεις αυτές θα παρέχουν συμπληρωματικές πληροφορίες στην αρμόδια αρχή όταν αυτή πρόκειται να αξιολογήσει το φυτοπροστατευτικό  προϊόν. Στην περίπτωση που δεν παρέχονται αυτές οι πληροφορίες, θα πρέπει να υποβάλλεται αιτιολόγηση, η οποία είναι δεκτή από την αρμόδια αρχή.  6.2. Δοκιμές αποτελεσματικότητας Σκοπός των δοκιμών Σκοπός των δοκιμών είναι να συγκεντρωθούν επαρκή δεδομένα προκειμένου να αξιολογηθεί το επίπεδο, η διάρκεια και η σταθερότητα της καταπολέμησης, της προστασίας ή άλλης επιδιωκόμενης δράσης του φυτοπροστατευτικού προϊόντος, ενδεχομένως σε σύγκριση με  κατάλληλα προϊόντα αναφοράς εφόσον υπάρχουν.  Συνθήκες των δοκιμών Κατά κανόνα, μια δοκιμή αποτελείται από τρία στοιχεία: το ελεγχόμενο προϊόν, το προϊόν αναφοράς και τους μάρτυρες χωρίς αγωγή.  Η αποτελεσματικότητα του φυτοπροστατευτικού προϊόντος πρέπει να ερευνάται σε σχέση με κατάλληλα προϊόντα αναφοράς εφόσον υπάρχουν. Κατάλληλο προϊόν αναφοράς θεωρείται ένα εγκεκριμένο φυτοπροστατευτικό προϊόν το οποίο έχει αποδειχθεί επαρκώς  αποτελεσματικό στη πράξη στις ειδικές γεωργικές, φυτοϋγείας και περιβαλλοντικές συνθήκες (συμπεριλαμβανομένων των κλιματικών) που επικρατούν στις περιοχές που προτείνεται να χρησιμοιηθεί. Γενικά, ο τύπος συνθέσεως, οι επιδράσεις στους επιβλαβείς  οργανισμούς, το φάσμα των συνθηκών εργασίας και η μέθοδος εφαρμογής πρέπει να είναι συναφείς με εκείνους του ελεγχόμενου φυτοπροστατευτικού προϊόντος.  Οι δοκιμές των φυτοπροστατευτικών προϊόντων πρέπει να διενεργούνται σε συνθήκες στις οποίες ο επιβλαβής οργανισμός στόχος έχει αποδειχθεί ότι έχει ή είναι γνωστό ότι έχει δυσμενείς επιπτώσεις (απόδοση, ποιότητα, λειτουργικό κέρδος) σε μια μη  προστατευόμενη καλλιέργεια ή περιοχή ή φυτά ή φυτικά προϊόντα που δεν έχουν υποστεί αγωγή ή η παρουσία του επιβλαβούς οργανισμού είναι επαρκής από ποσοτική πλευρά για την αξιολόγηση του φυτοπροστατευτικού προϊόντος.  Οι δοκιμές που διενεργούνται με σκοπό να συγκεντρωθούν δεδομένα για τα φυτοπροστατευτικά προϊόντα που χρησιμοποιούνται για την καταπολέμηση επιβλαβών οργανισμών πρέπει να δείχνουν το επίπεδο της καταπολέμησης στα είδη των σχετικών επιβλαβών οργανισμών ή  στα αντιπροσωπευτικά είδη των ομάδων τα οποία αφορούν οι ισχυρισμοί. Οι δοκιμές πρέπει επίσης να καλύπτουν τα διάφορα στάδια ανάπτυξης ή ζωής των επιβλαβών ειδών, και στις σχετικές περιπτώσεις τα διάφορα στελέχη ή φυλές τα οποία ενδέχεται να  παρουσιάζουν διαφορετικό βαθμό ευαισθησίας.  Κατά τον ίδιο τρόπο, οι δοκιμές που διενεργούνται με σκοπό να συγκεντρωθούν στοιχεία για τα φυτοπροστατευτικά προϊόντα που είναι αυξητικοί παράγοντες των φυτών πρέπει να δείχνουν το επίπεδο των αποτελεσμάτων στα είδη στα οποία θα χρησιμοποιηθεί το  προϊόν, και να περιλαμβάνουν διερεύνηση των διαφορών της απόκρισης ενός αντιπροσωπευτικού δείγματος του φάσματος των καλλιεργούμενων ποικιλιών στις οποίες προτείνεται η χρήση του.  Για να διασαφηνιστεί η απόκριση της δόσης, ορισμένες δοκιμές πρέπει να περιλαμβάνουν χαμηλότερη δοσολογία από τη συνιστώμενη ώστε να είναι δυνατό να εκτιμηθεί αν η συνιστώμενη δόση είναι η ελάχιστη απαιτούμενη για το επιδιωκόμενο αποτέλεσμα.  Η διάρκεια της επενέργειας του προϊόντος πρέπει να διερευνάται καταλλήλως σε σχέση με το βαθμό καταπολέμησης του οργανισμού στόχου ή της επίδρασης στα φυτά ή τα φυτικά προϊόντα στα οποία χρησιμοποιείται το προϊόν. Όταν συνιστώνται περισσότερες από μία  εφαρμογές, πρέπει να αναφέρονται δοκιμές σχετικά με τη διάρκεια της επενέργειας μιας εφαρμογής, τον απαιτούμενο αριθμό εφαρμογών και τα χρονικά διαστήματα που προτείνονται μεταξύ αυτών των εφαρμογών.  Πρέπει να υποβάλλονται αποδεικτικά στοιχεία τα οποία θα επιβεβαιώνουν ότι οι συνιστώμενες δοσολογίες, η χρονική περίοδος και η μέθοδος της εφαρμογής συνεπάγονται επαρκή καταπολέμηση, προστασία ή έχουν το επιδιωκόμενο αποτέλεσμα σε όλο το φάσμα των  συνθηκών που μπορεί να επικρατούν σε συνθήκες πράξης.  Εάν δεν υπάρχουν σαφείς ενδείξεις ότι οι επιδόσεις του φυτοπροστατευτικού προϊόντος δεν επηρεάζονται σημαντικά από περιβαλλοντικούς παράγοντες, όπως θερμοκρασία και βροχή, τότε θα πρέπει να διεξαχθούν και να αναφερθούν δοκιμές σχετικά με τις επιπτώσεις  αυτών των παραγόντων στην επίδοση του προϊόντος, ιδίως όταν είναι γνωστό ότι επηρεάζεται η επίδοση άλλων συναφών από χημικής πλευράς προϊόντων.  Όταν οι προτεινόμενοι ισχυρισμοί της ετικέτας περιλαμβάνουν συστάσεις για τη χρήση του φυτοπροστατευτικού προϊόντος μαζί με ένα ή περισσότερα άλλα φυτοπροστατευτικά προϊόντα ή ενισχυτικά, πρέπει να παρέχονται πληροφορίες σχετικά με την  αποτελεσματικότητα του μείγματος.  Κατευθυντήρια γραμμή για τις δοκιμές Δοκιμές πρέπει να έχουν σχεδιαστεί προκειμένου να διερευνώνται ειδικά προβλήματα, να ελαχιστοποιούνται οι επιδράσεις από τις ενδεχόμενες διαφορές των περιοχών μιας περιφέρειας και να πραγματοποιείται στατιστική ανάλυση των αποτελεσμάτων που επιδέχονται  αυτή την ανάλυση. Ο σχεδιασμός, η ανάλυση και η αναφορά των δοκιμών πρέπει να διεξάγονται σύμφωνα με τις κατευθυντήριες γραμμές 152 και 181 του οργανισμού για την προστασία των φυτών στην Ευρώπη και τη Μεσόγειο (EPPO). Η έκθεση πρέπει να περιλαμβάνει  αναλυτική και κριτική αξιολόγηση των δεδομένων.  Οι δοκιμές πρέπει να διεξάγονται σύμφωνα με τις ειδικές κατευθυντήριες γραμμές του EPPO, όταν υπάρχουν, ή εφόσον το ζητήσει ένα κράτος μέλος και όταν οι δοκιμές διενεργούνται στο έδαφος αυτού του κράτους μέλους, με βάση κατευθυντήριες γραμμές που  πληρούν τουλάχιστον τις απαιτήσεις της αντίστοιχης κατευθυντήριας γραμμής του EPPO.  Πρέπει να πραγματοποιείται στατιστική ανάλυση των αποτελεσμάτων που είναι κατάλληλα για την ανάλυση αυτή- εφόσον είναι αναγκαίο, η κατευθυντήρια γραμμή που χρησιμοποιήθηκε για τις δοκιμές πρέπει να προσαρμόζεται έτσι ώστε να μπορεί να διεξαχθεί η  ανάλυση αυτή.  6.3. Πληροφορίες για τη διαπιστωμένη ή ενδεχόμενη ανάπτυξη ανθεκτικότητας Πρέπει να υποβάλλονται εργαστηριακά δεδομένα και, εφόσον υπάρχουν, δεδομένα από μελέτες στο ύπαιθρο που αφορούν την εμφάνιση και την ανάπτυξη ανθεκτικότητας ή διασταυρωμένης ανθεκτικότητας πληθυσμών επιβλαβών οργανισμών στις δραστικές ουσίες, ή σε  συναφείς δραστικές ουσίες. Οι πληροφορίες αυτές πρέπει να υποβάλλονται, εφόσον είναι διαθέσιμες, ακόμη και αν δεν έχουν άμεση σχέση με τις χρήσεις για τις οποίες αιτείται η χορήγηση ή η ανανέωση έγκρισης (για διαφορετικά είδη επιβλαβών οργανισμών ή  διαφορετικές καλλιέργειες) δεδομένου ότι μπορούν να παράσχουν ενδείξεις για την πιθανότητα ανάπτυξης ανθεκτικότητας στον πληθυσμό στόχο.  Όταν υπάρχουν ενδείξεις ή πληροφορίες που αποκαλύπτουν ότι έπειτα από την εμπορική χρήση μπορεί να αναπτυχθεί ανθεκτικότητα, τότε θα πρέπει να συγκεντρωθούν και να υποβληθούν αποδεικτικά στοιχεία σχετικά με την ευαισθησία των πληθυσμών του επιβλαβούς  οργανισμού στο φυτοπροστατευτικό προϊόν. Σε αυτές τις περιπτώσεις πρέπει να υποβάλλεται μια στρατηγική διαχείρισης που θα έχει ως στόχο να ελαχιστοποιήσει τις δυνατότητες ανάπτυξης ανθεκτικότητας ή διασταυρωμένης ανθεκτικότητας στα είδη-στόχους.  6.4. Επιδράσεις στην ποσοτική ή/και στην ποιοτική απόδοση των φυτών των ή φυτικών προϊόντων στα οποία χρησιμοποιείται το προϊόν 6.4.1. Επιδράσεις στην ποιότητα των φυτών ή των φυτικών προϊόντων Σκοπός των δοκιμών Οι δοκιμές πρέπει να παρέχουν επαρκή δεδομένα ώστε να είναι δυνατό να αξιολογηθεί η πιθανότητα εμφάνισης χρώματος ή οσμής ή άλλων ποιοτικών χαρακτηριστικών των φυτών ή των φυτικών προϊόντων στα οποία έχει γίνει χρήση του φυτοπροστατευτικού προϊόντος.  Περιπτώσεις που απαιτούνται δοκιμές Η πιθανότητα εμφάνισης χρώματος ή οσμής σε καλλιέργειες εδώδιμων φυτών πρέπει να διερευνάται και να αναφέρεται όταν:  - υπάρχει κίνδυνος εμφάνισης χρώματος ή οσμής λόγω της φύσεως του προϊόντος ή των χρήσεών του, ή όταν - άλλα προϊόντα που περιέχουν το ίδιο ή ένα παρεμφερές δραστικό συστατικό έχουν δείξει ότι υπάρχει κίνδυνος εμφάνισης χρώματος ή οσμής.  Οι επιπτώσεις των φυτοπροστατευτικών προϊόντων σε άλλα ποιοτικά χαρακτηριστικά των φυτών ή των φυτικών προϊόντων στα οποία έχουν χρησιμοποιηθεί αυτά τα προϊόντα πρέπει να ερευνώνται και να αναφέρονται στην περίπτωση που:  - η φύση του φυτοπροστατευτικού προϊόντος ή η χρήση του μπορεί να έχει δυσμενείς επιπτώσεις σε άλλα ποιοτικά χαρακτηριστικά (για παράδειγμα στην περίπτωση που χρησιμοποιήθηκαν αυξητικοί παράγοντες των φυτών πριν από τη συγκομιδή), ή όταν - άλλα προϊόντα που περιέχουν το ίδιο ή ένα ομοειδές δραστικό συστατικό έχουν αποδειχθεί ότι έχουν αρνητικές επιπτώσεις στην ποιότητα.  Οι δοκιμές πρέπει να διεξάγονται αρχικά στις βασικές καλλιέργειες στις οποίες πρόκειται να χρησιμοποιηθεί το φυτοπροστατευτικό προϊόν, σε δοσολογία εφαρμογής διπλάσια της κανονικής και χρησιμοποιώντας, ενδεχομένως, τις βασικές μεθόδους μεταποίησης. Όταν  ολοκληρωθούν οι παρατηρήσεις των αποτελεσμάτων είναι αναγκαίο να διεξαχθούν δοκιμές με την κανονική δοσολογία εφαρμογής.  Ο αριθμός των δοκιμών που πρέπει να διεξαχθούν σε άλλες καλλιέργειες εξαρτάται από το βαθμό ομοιότητάς τους με τις βασικές καλλιέργειες στις οποίες έχουν ήδη διεξαχθεί δοκιμές, την ποσότητα και την ποιότητα των διαθέσιμων δεδομένων γι' αυτές τις βασικές  καλλιέργειες και από το κατά πόσο είναι συναφής ο τρόπος χρήσης του φυτοπροστατευτικού προϊόντος και οι μέθοδοι μεταποίησης των συγκομιδών. Κρίνεται γενικά επιθυμητό να διενεργούνται οι δοκιμές με το βασικό τύπο συνθέσεως που έχει υποβληθεί για έγκριση.   6.4.2. Επιδράσεις στις μεταποιητικές διαδικασίες Σκοπός των δοκιμών Σκοπός των δοκιμών είναι να συγκεντρωθούν επαρκή δεδομένα έτσι ώστε να είναι δυνατό να αξιολογηθεί η πιθανή εμφάνιση δυσμενών επιπτώσεων έπειτα από τη χρησιμοποίηση του φυτοπροστατευτικού προϊόντος στις μεταποιητικές διαδικασίες ή στην ποιότητα των  προϊόντων τους.  Περιπτώσεις που απαιτούνται δοκιμές Όταν τα φυτά ή τα φυτικά προϊόντα, στα οποία χρησιμοποιήθηκε το προϊόν προορίζονται για βιομηχανική επεξεργασία όπως στην οινοποποιία, ζυθοποιία ή αρτοποιία και όταν υπάρχουν σημαντικά κατάλοιπα στη συγκομιδή, πρέπει να ερευνάται και να αναφέρεται η  πιθανότητα εμφάνισης δυσμενών επιδράσεων στην περίπτωση που:  - υπάρχουν ενδείξεις ότι η χρησιμοποίηση του φυτοπροστατευτικού προϊόντος μπορεί να έχει επίδραση στις σχετικές μεταποιητικές διαδικασίες (για παράδειγμα όταν χρησιμοποιούνται αυξητικοί παράγοντες των φυτών ή μυκητοκτόνα πριν από τη συγκομιδή), ή όταν - άλλα προϊόντα που περιέχουν το ίδιο ή ένα ομοειδές δραστικό συστατικό έχουν αποδειχθεί ότι έχουν δυσμενή επίδραση σ' αυτές τις μεταποιητικές διαδικασίες για έγκριση.  6.4.3. Επιδράσεις στην απόδοση των φυτών ή των φυτικών προϊόντων στα οποία έχει χρησιμοποιηθεί το προϊόν Σκοπός των δοκιμών Σκοπός των δοκιμών είναι να συγκεντρωθούν επαρκή δεδομένα έτσι ώστε να είναι δυνατό να αξιολογηθεί η αποτελεσματικότητα του φυτοπροστατευτικού προϊόντος και η πιθανή μείωση της απόδοσης ή οι πιθανές απώλειες κατά την αποθήκευση των φυτών ή των φυτικών  προϊόντων στα οποία έχει χρησιμοποιηθεί το προϊόν.  Περιπτώσεις που απαιτούνται δοκιμές Οι επιδράσεις των φυτοπροστατευτικών προϊόντων στην απόδοση ή στα στοιχεία της αποδόσεως των φυτών ή των φυτικών προϊόντων στα οποία χρησιμοποιείται το προϊόν πρέπει να προσδιορίζονται στις σχετικές περιπτώσεις. Όταν αυτά τα φυτά ή τα φυτικά προϊόντα  προορίζονται για αποθήκευση πρέπει να προσδιορίζονται και να συγκεντρώνονται δεδομένα για την περίοδο της αποθήκευσης.  Κατά κανόνα οι πληροφορίες αυτές είναι διαθέσιμες από τις δοκιμές που απαιτούνται σύμφωνα με τις διατάξεις του σημείου 6.2.  6.5. Φυτοτοξικότητα στα φυτά (συμπεριλαμβανομένων των διαφόρων ποικιλιών) ή στα φυτικά προϊόντα για τα οποία προορίζεται το προϊόν Σκοπός των δοκιμών Σκοπός των δοκιμών είναι να συγκεντρωθούν επαρκή δεδομένα έτσι ώστε να είναι δυνατό να αξιολογηθεί η αποτελεσματικότητα του φυτοπροστατευτικού προϊόντος, καθώς και η πιθανή εμφάνιση φυτοτοξικότητας μετά τη χρησιμοποίησή του.  Περιπτώσεις που απαιτούνται δοκιμές Για τα ζιζανιοκτόνα και άλλα φυτοπροστατευτικά προϊόντα για τα οποία παρατηρήθηκαν δυσμενείς επιδράσεις, έστω και παροδικές, κατά τις δοκιμές που διενεργήθηκαν βάσει του σημείου 6.2 πρέπει να προσδιοριστούν τα περιθώρια εκλεκτικότητας ως προς τις  καλλιέργειες-στόχους χρησιμοποιώντας τη διπλάσια από την κανονική δοσολογία εφαρμογής. Εάν παρατηρηθεί σοβαρή φυτοτοξικότητα θα πρέπει να διεξαχθούν επιπλέον δοκιμές με ενδιάμεση δοσολογία εφαρμογής.  Σε περίπτωση που παρατηρήθηκαν δυσμενείς επιδράσεις, οι οποίες όμως είναι, σύμφωνα με τους ισχυρισμούς του αιτούντα, παροδικές ή επουσιώδεις σε σύγκριση με τα οφέλη που προκύπτουν από τη χρήση του προϊόντος πρέπει να υποβάλλονται αποδεικτικά στοιχεία τα  οποία θα τεκμηριώνουν αυτούς τους ισχυρισμούς. Επιπλέον, πρέπει να υποβάλλονται μετρήσεις της απόδοσης εφόσον είναι αναγκαίο.  Πρέπει να αποδεικνύεται η ασφάλεια του φυτοπροστατευτικού προϊόντος για τις καλλιεργούμενες ποικιλίες των βασικών καλλιεργειών για τις οποίες συνιστάται η χρήση του προϊόντος, συμπεριλαμβανομένων των επιδράσεων στα διάφορα στάδια ανάπτυξης των φυτών,  στην υγεία των φυτών, και άλλων παραγόντων που μπορούν να επηρεάσουν την ευαισθησία έναντι βλαβών ή ζημιών.  Ο αριμός των δοκιμών που πρέπει να διεξαχθούν σε άλλες καλλιέργειες θα εξαρτηθεί από το βαθμό ομοιότητάς τους με τις βασικές καλλιέργειες στις οποίες έχουν ήδη διεξαχθεί δοκιμές, την ποσότητα και την ποιότητα των διαθέσιμων δεδομένων γι' αυτές τις  βασικές καλλιέργειες και αν ο τρόπος χρήσης του φυτοπροστατευτικού προϊόντος είναι συναφής. Κρίνεται γενικά επιθυμητό να διενεργούνται οι δοκιμές με το βασικό τύπο συνθέσεως που έχει υποβληθεί για έγκριση.  Όταν οι προτεινόμενοι ισχυρισμοί της ετικέτας περιλαμβάνουν συστάσεις για τη χρήση του φυτοπροστατευτικού προϊόντος μαζί με ένα ή περισσότερα άλλα φυτοπροστατευτικά προϊόντα ή ενισχυτικά, εφαρμόζονται για το μείγμα οι διατάξεις που αναφέρονται στην  προηγούμενη παράγραφο.  Κατευθυντήρια γραμμή για τις δοκιμές Οι παρατηρήσεις που αφορούν τη φυτοτοξικότητα πρέπει να διαξάγονται στο πλαίσιο των δοκιμών που προβλέπονται στο σημείο 6.2.  Όταν παρατηρούνται προβλήματα φυτοτοξικότητας πρέπει να αξιολογούνται με ακρίβεια και να αναφέρονται σύμφωνα με την κατευθυντήρια γραμμή 135 του EPPO ή εφόσον το ζητήσει ένα κράτος μέλος και όταν οι δοκιμές διενεργούνται στο έδαφος αυτού του κράτους  μέλους, σύμφωνα με κατευθυντήριες γραμμές και πληρούν τουλάχιστον τις απαιτήσεις αυτής της κατευθυντήριας γραμμής του EPPO.  Πρέπει να πραγματοποιείται στατιστική ανάλυση των αποτελεσμάτων που είναι κατάλληλα για την ανάλυση- εφόσον είναι αναγκαίο, η κατευθυντήρια γραμμή που χρησιμοποιήθηκε για τις δοκιμές πρέπει να προσαρμόζεται έτσι ώστε να μπορεί να διεξαχθεί η ανάλυση  αυτή.  6.6. Παρατηρήσεις σχετικά με τις ανεπιθύμητες ή με επιδιωκόμενες παρενέργειες π.χ. σε ωφέλιμους και άλλους οργανισμούς - μη στόχους, σε επακολουθούσες καλλιέργειες, σε άλλα φυτά ή μέρη τους στα οποία χρησιμοποιείται το προϊόν και τα οποία προορίζονται  για πολλαπλασιασμό (π.χ. σπόροι, μοσχεύματα, καταβολάδες) 6.6.1. Επιπτώσεις σε επακολουθούμενες καλλιέργειες Σκοπός των πληροφοριών που απαιτούνται Επαρκή δεδομένα πρέπει να συγκεντρωθούν ώστε να είναι δυνατό να αξιολογηθούν οι πιθανές δυσμενείς επιδράσεις σε επακολουθούσες καλλιέργειες όταν χρησιμοποιείται το φυτοπροστατευτικό προϊόν.  Περιπτώσεις που απαιτούνται πληροφορίες Όταν τα δεδομένα που συγκεντρώνονται σύμφωνα με το τμήμα 9, σημείο 9.1, δείχνουν ότι σημαντικά κατάλοιπα της δραστικής ουσίας, των μεταβολιτών της ή των προϊόντων αποικοδόμησής της, τα οποία έχουν ή όχι βιολογική δράση στις επακολουθούσες καλλιέργειες,  παραμένουν στο έδαφος ή σε φυτικές ύλες, όπως το άχυρο ή οργανικές ύλες μέχρι τη σπορά ή τη φύτευση των πιθανών επακολουθουσών καλλιεργειών, τότε πρέπει να υποβάλλονται παρατηρήσεις σχετικά με τις επιπτώσεις στο κανονικό φάσμα των επακολουθουσών  καλλιεργειών.  6.6.2. Επιπτώσεις σε άλλα φυτά, συμπεριλαμβανομένων των παρακείμενων καλλιεργειών Σκοπός των πληροφοριών που απαιτούνται Επαρκή δεδομένα πρέπει να αναφερθούν ώστε να είναι δυνατό να αξιολογηθούν οι δυσμενείς επιπτώσεις που μπορεί να συνεπάγεται η χρήση του προϊόντος σε άλλα φυτά από εκείνα στα οποία χρησιμοποιείται το προϊόν ή στις παρακείμενες καλλιέργειες.  Περιπτώσεις που απαιτούνται πληροφορίες Παρατηρήσεις πρέπει να υποβληθούν σχετικά με τις δυσμενείς επιπτώσεις σε άλλα φυτά, συμπεριλαμβανομένου του κανονικού φάσματος των παρακείμενων καλλιεργειών, όταν υπάρχουν ενδείξεις ότι το φυτοπροστατευτικό προϊόν μπορεί να επηρεάσει τα φυτά μέσω της  μετατόπισης ατμών.  6.6.3. Επιπτώσεις από τη χρήση του προϊόντος στα φυτά ή στα φυτικά προϊόντα τα οποία προορίζονται για πολλαπλασιασμό Σκοπός των πληροφοριών που απαιτούνται Επαρκή δεδομένα πρέπει να αναφερθούν ώστε να είναι δυνατό να αξιολογηθούν οι πιθανές δυσμενείς επιπτώσεις από τη χρήση του φυτοπροστατευτικού προϊόντος στα φυτά ή στα φυτικά προϊόντα που προορίζονται για πολλαπλασιασμό.  Περιπτώσεις που απαιτούνται πληροφορίες Πρέπει να υποβληθούν παρατηρήσεις σχετικά με τις επιπτώσεις των φυτοπροστατευτικών προϊόντων σε μέρη των φυτών που προορίζονται για πολλαπλασιασμό εκτός εάν στις προτεινόμενες χρήσεις απαγορεύεται η χρησιμοποίηση του προϊόντος σε καλλιέργειες που  προορίζονται για την παραγωγή σπόρων, μοσχευμάτων, καταβολάδων ή κονδύλων για φύτευση κατά περίπτωση:  i) για τους σπόρους - βιωσιμότητα, βλαστική ικανότητα και αντοχή,  ii) μοσχεύματα - ανάπτυξη του ριζικού συστήματος και ποσοστά ανάπτυξης,  iii) καταβολάδες - διαμόρφωση και ποσοστά ανάπτυξης,  iv) κόνδυλοι - βλαστική ικανότητα και φυσιολογική ανάπτυξη.  Κατευθυντήρια γραμμή για τις δοκιμές Οι δοκιμές για τους σπόρους πρέπει να διεξάγονται σύμφωνα με τις μεθόδους ISTA (1) 6.6.4. Επιπτώσεις σε ωφέλιμους και άλλους οργανισμούς μη στόχους Πρέπει να αναφέρονται όλες οι επιπτώσεις, θετικές ή αρνητικές, στη συχνότητα εμφανίσεως άλλων επιβλαβών οργανισμών, που παρατηρήθηκαν κατά τις δοκιμές που διενεργούνται σύμφωνα με τις απαιτήσεις του παρόντος τμήματος. Επίσης, πρέπει να αναφέρονται όλες  οι παρατηρήσεις σχετικά με τις επιπτώσεις στο περιβάλλον, και ιδιαίτερα οι επιπτώσεις στην άγρια πανίδα και χλωρίδα ή/και στους ωφέλιμους οργανισμούς.  6.7. Περίληψη και αξιλολόγηση των δεδομένων που συγκεντρώνονται σύμφωνα με τα σημεία 6.1 μέχρι 6.6 Πρέπει να υποβάλλεται συνοπτική παρουσίαση όλων των δεδομένων και των πληροφοριών που συγκεντρώνονται σύμφωνα με τα σημεία 6.1 μέχρι 6.6, καθώς και μια αναλυτική και κριτική αξιολόγηση των δεδομένων, όπου θα αναφέρονται ειδικότερα τα οφέλη που  προκύπτουν από τη χρήση του φυτοπροστατευτικού προϊόντος, οι δυσμενείς επιπτώσεις που έχουν παρατηρηθεί ή ενδέχεται να εμφανιστούν και τα μέτρα που πρέπει να ληφθούν προκειμένου να αποφευχθούν ή να ελαχιστοποιηθούν οι δυσμενείς επιπτώσεις." (1)1) Διεθνείς κανόνες για τις δοκιμές τω σπόρων, 1985. Διαδικασίες που ακολουθεί ο διεθνής οργανισμός για τις δοκιμές των σπόρων, Seed science and Technology, τόμος 13, αριθμός 2, 1985.